37 
nærmere skal paavise senere hen i denne Afhandling, saa 
troer jeg, at det vilde være ret heldigt, om man vilde for- 
lade denne Benævnelse og istedetfor den indføre en anden, 
f. Ex. Forgrening af Væx ts pi ds en eller Forgrening 
fra Væxtspidsen eller maaskee Knopdannelse fra 
Væxtspidsen. Disse Benævnelser ville vel ligesaa godt 
udtrykke det, man har villet udtrykke ved den anden Be- 
nævnelse, nemlig en saadan Knopdannelse, at Knop- 
pen paa den Tid, den fremtræder, er sin Moder- 
axes øverste Sidedannelse, hvad enten saa Knoppen 
er dannet før sit Støtteblad eller samtidig med sit Støtte- 
blad eller efter sit Støtteblad, men før det næste Blad. 
Det vil vist være klart, at der ved den Knopdannelse, 
man kalder Kløvning af Væxtspidsen, findes et andet 'Tids- 
forhold mellem Blad og Hjørneknop, end der finder Sted ved 
Knopdannelse nedenfor Væxtspidsen, og det turde maaskee 
derfor være hensigtsmæssig at gaae noget nærmere ind paa 
Tidsforholdet mellem Hjørneknoppens og dens Støtteblads 
Fremtræden. 
Om Tidsforholdet mellem Knoppens og Støttebladets Fremtræden. 
Med Hensyn til Tidsforholdet mellem Støttebladets og 
Knoppens Fremtræden kan 3 Hovedtilfælde tænkes mulige, 
nemlig: 
A. Støtteblad og Knop fremtræde samtidig. 
B. Knoppen fremtræder før sit Støtteblad. 
C. Knoppen fremtræder efter sit Støtteblad. 
A. 
Hvis Knoppen fremtræder samtidig med sit Støtteblad, 
vil man ved Undersøgelse af Stængelspidsen altid finde 
Knop i yngste Bladhjørne, saa at man altsaa aldrig træffer 
hverken støttebladløse Knopper over det yngste Blad, eller 
knopløse Blade over den yngste Knop. 
